Diari Oficial de la Generalitat Valenciana


Sumari del DOGV 5084, del 02-09-2005 (2005/9290)

ORDE de 14 de juny de 2005, de la Conselleria de Cultura, Educació i Esport, per la qual s'autoritza l'obertura i funcionament d'un centre de nova creació d'ensenyaments de música de grau elemental i mitjà denominat Juan Sebastián Bach a Sagunt (València).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5084

Data del DOGV
:   02-09-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9290


Data del document
:   14-06-2005

Organisme emissor


Tipus de document
:   Ordre

Anàlisi jurídica

 Descriptors 

:   * Sagunt
    * centre d'ensenyament
    * ensenyament privat
    * música

ORDE de 14 de juny de 2005, de la Conselleria de Cultura, Educació i Esport, per la qual s'autoritza l'obertura i funcionament d'un centre de nova creació d'ensenyaments de música de grau elemental i mitjà denominat ?Juan Sebastián Bach- a Sagunt (València). [2005/9290]
  
L'expedient ha sigut iniciat pel representant de l'entitat ?Unión de Iglesias Cristianas Adventistas del 7º día de España?, en sol'licitud d'autorització d'un centre de nova creació d'ensenyaments de música de grau elemental i mitjà denominat ?Juan Sebastián Bach?, en les instal'lacions del centre docent ?Adventista?, número de codi 92928876, situat a la Carretera de Petres, s/n, de Sagunt (Valencia), de la mateixa titularitat.
  
Per Resolució de 5 de novembre de 2004, de la Direcció General de Enseñanza s'aprovà la modificació de la proposta d'instal'lacions i ús educatiu dels espais reflectits en la documentació tècnica, aprovada per Resolució de 8 de juliol de 2004, presentada per a obtenir l'autorització com a centre d'ensenyament de música de grau elemental i mitjà, ja que complix els requisits que, quant a espais educatius, establix el Reial Decret 389/1992, de 15 d'abril.
  
L'expedient ha sigut tramitat per la Direcció Territorial de Cultura, Educació i Esport de València i inclou informes favorables de la Unitat Tècnica de Construccions i de la Inspecció Educativa, així com el compromís del titular de completar la relació de professors i titulacions respectives abans de l'inici de les activitats educatives corresponents de conformitat amb la legislació aplicable.
  
Vista la Llei Orgànica 8/1985, de 3 de juliol, Reguladora del Dret a l'Educació (BOE de 04.07.85), la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.90); el Reial Decret 389/1992, de 15 d'abril (BOE de 28.04.92), pel qual s'establixen els requisits mínims dels centres que impartisquen ensenyaments artístics, i el Reial Decret 321/1994, de 25 de febrer (BOE de 06.04.94), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar, amb efectes des de l'inici del curs escolar 2005/2006, l'obertura i funcionament del següent centre privat d'ensenyaments de música de grau elemental i mitjà:
  
Denominació genèrica: Centre Autoritzat Professional de Música de grau elemental i mitjà
  
Denominació específica: Juan Sebastián Bach
  
Titular: Unión de Iglesias Cristianas Adventistas del 7º día de España
  
Domicili: Carretera de Petres, s/n
  
Localitat: Sagunt
  
Província: València
  
Codi: 52787342
  
Ensenyaments que s'autoritzen:
  
- Segons l'informe de la Inspecció Educativa les especialitats de grau elemental i mitjà que el centre pot impartir d'acord amb les titulacions presentades són: Piano, Violí i Trombó.
  
La resta d'especialitats instrumentals sol'licitades en els graus elemental i mitjà: Viola, Violoncelo, Trompeta i Flauta Travessera, podran ser impartides en el moment que existisca demanda d'estes i el titular del centre complisca el que estabix la disposició addicional primera de la present Orde.
  
Així mateix el centre haurà d'impartir els ensenyaments complementaris requerits en el Decret 151/1993, de 17 d'agost (DOGV de 02.09.93), per a completar els estudis de les especialitats instrumentals que s'autoritzen.
  
Nombre de llocs escolars:
  
- Grau Mitjà: 180 llocs escolars
  
- Grau Elemental: 80 llocs escolars
  
Segon
  
El centre tindrà plenes competències acadèmiques en totes les matèries, corresponents al nou sistema educatiu autoritzades.
  
Tercer
  
Sense perjudici del que s'establix en l'apartat segon, i en compliment de la disposició addicional 4a del Reial Decret 321/1994, el Centre queda adscrit, a efectes purament administratius, al Conservatori Professional de Música Núm. 2, de València, codi número 82117926.
  
Quart
  
Qualsevol modificació dels termes d'esta orde requerirà la preceptiva autorització de l'administració Educativa.
  
Disposicions addicionals
  
Primera
  
El centre ha de completar la relació del professorat i les titulacions corresponents, davant la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Segona
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 14 de juny de 2005
  
El conseller de Cultura, Educació i Esport,
  
ALEJANDRO FONT DE MORA TURÓN